בלילה ההוא התעוררנו
בלילה ההוא התעוררנו; כנראה שבאותה השעה; כנראה שמאותו החלום; וכנראה שבאותו החדר; ויצאנו לסלון; משפשפים עיניים; אבל לא בגלל שהעיניים שלנו היו אדומות; והתחלנו לשאול את כל השאלות שחיכו כל כך הרבה זמן; האם העולם הוא גלגל?; האם צעירים רעבים?; ומה עם ניצולי השואה?; ומה שלום עובדי הרכבת?; האם האהבה תנצח?; האם הסיפור אמיתי?; של מי המדינה הזאת בכלל?; למי הכנרת שייכת?; דור אילם; הכלבים יודעים לנבוח ולפעמים לשאוג; הקופים יודעים לשמוח כשצריך לדאוג; המילים מתעוררות כשנהיה חשוך מאוד; וכנראה שנהיה פה חשוך.; לא יעזור לך קול יפה; לא תעזור לך גזרה מושלמת; לא יעזור לך השתלת שיער; אנחנו תקועים באותו החלום; התעוררנו מאותו חלום; ויצאנו מאותו התדר; ונכנסנו לאותה השדרה; משפשפים עיניים; אבל לא בגלל שהעיניים שלנו היו אדומות; והתחלנו לשאול את כל השאלות שחיכו כל כך הרבה זמן; האם חלומות מתגשמים?; האם הכאב הכרחי?; האם יש טעם בבתי הספר; במתכונתם הנוכחית?; האם הידע עוזר?; האם יש ידע בכלל?; האם הפינוק הוא נזק?; האם הגאווה היא הנזק?; דור אילם; הכלבים יודעים לנבוח ולפעמים לשאוג; הקופים יודעים לברוח כשצריך לדאוג; המילים משתוללות כשנהיה חשוך מאוד; וכנראה שנהיה פה חשוך.; האם חלב זה בריא?; האם המחירים ריאליים?; האם אנחנו כולל גם אותי?; האם אנחנו מחייב אותנו?; האם רחמנות היא זיוף?; האם אלימות היא אופציה?; האם א ד גורדון טעה?; האם אפשר להיות טובים בכוח?; דור אילם; לשחק תפקיד קבוע במחזה שבור; לאכול בפה פתוח ולדבר בפה סגור; להדליק פנס בחושך ולכוון הפוך; וכנראה שנהיה פה חשוך.; 